| Anseranátidos*Anseranatidae*Rango fósil: Eoceno - Actualidade (34 - 0 Ma) |
| --- |
| ***Anseranas semipalmata*** |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | **Anseranatidae**Sclater, 1880 |
| Xénero: | ***Anseranas***Lesson, 1828 |
| Especie: | ***A. semipalmata*** |

 |
| Nome binomial |
| ***Anseranas semipalmata***(Latham, 1798) |

Camiñando polo chan
En voo
Parella no Territorio Norte, Australia
Parella no campo, en Queensland
Parella no niño, no Parque Nacional de Kakadu
Inmaturo cos pais detrás
Ovos de *Anseranas semipalmata*
***Anseranas semipalmata*** é unha especie de ave anseriforme, a única incluída hoxe na familia dos anseranátidos e no seu único xénero, *Anseranas*.

Taxonomía
---------

### Descrición

#### Familia

A familia foi descrita en 1880 polo avogado e zoólogo británico especializado en ornitoloxía Philip Sclater.

#### Xénero

O xénero decribírao en 1828 o cirurxián, botánico, ornitólogo e naturalista francés René Primevère Lesson.

Ademais deste único xénero actualmente vivente, rexisatráronse tamén dous xéneros fósiles:

* *† Anatalavis* Olson & Parris, 1987
* *† Anserpica* Mourer-Chauviré, Berthet & Hugueney, 2004

#### Especie

A especie fora descrita en 1798 polo médico e naturalista especializado en ornitoloxía inglés John Latham.

### Etimoloxías

O nome científico *Anseranatidae* está formado, segundo a norma, pola adición raíz do xenitivo do seu xénero tipo, *Anseranas* (*Anaseranat*-) o sufixo do latín científico -*idae*, propio dos nomes das familias de animais.

En canto *Anseranas* está formado pola unión dos xéneros *Anser* e *Anas*, indicando que son aves de aparencia intermedia entre os gansos e os patos.

O epíteto específico, *semipalmatus*, indica que a membrana interdixital que une os tres dedos dianteiros dos pés é moi reducida, unha excepción entre os anátidos.

### Nota taxonómica

Esta familia situouse na orde dos anseriformes, tendo en conta a estrutura característica do bico, pero considérase distinta das outras familias deste taxon. As familias relacionadas e existentes, anímidos e anátidos, conteñen todos os demais taxons.

### Sinónimos

### Xénero

Ademais de polo seu nome actualmente vádido, o xénero coñeceuse tamén polos sinónimos:

* *Anseranus* G. R. Gray, 1840
* *Chenogeranus* T. Brown, 1842
* *Choristopus* Eyton, 1838

### Especie

A especie tamén foi coñecida como:

* *Anas melanoleuca* Latham, 1801
* *Anas semipalmata* Latham, 1798 (protónimo)
* *Anseranas semipalmatus*
* *Anseranas semipalmata hamiltoni* Mathews, 1912
* *Chenogeranus australis* T. Brown, 1842

Distribución
------------

*Anseranas semipalmata* é un endemismo do norte de Australia e do sur de Papúa Nova Guinea.. É especialmente abundante no Parque Nacional de Kakadu, no Territorio Norte de Australia. Como a especie é propensa a vagar, especialmente cando non se reproduce, ás veces rexístrase fóra do seu lugar habitual.

### Noutros tempos

A especie tamén estivo moi estendida no sur de Australia, pero desapareceu de alí en gran parte debido á drenaxe das zonas húmidas onde antes criaban estas aves. Debido á súa importancia para os aborixes como fonte de alimento, e posteriormente como suxeitos de caza deportiva, e como atracción turística, a súa presenza estábel no norte de Australia foi garantida garzas a que alí foi protexida.

Características
---------------

Son aves inconfundíbeis coa súa plumaxe branca e negra e o co bico e as súas patas amareladas. Os pés só están parcialmente palmados. Os machos son máis grandes que as femias. A diferenza dos verdadeiros gansos, a súa muda é gradual, polo que non se producen períodos sen voar.

Bioloxía
--------

### Nutrición

Aliméntase de materia vexetal, tanto na auga como en terra. 

### Reprodución

Aniñan nas árbores.

Estado de conservación
----------------------

A Unión Internacional para a Conservación da Natureza e dos Recursos Naturais, considerando que esta especie ten unha área de distribución moi grande moi grande e que, polo tanto, non se aproxima aos limiares de vulnerábel baixo o criterio de tamaño da área de distribución, que a tendencia da poboación parece ser flutuante e o seu tamaño é moi grande, polo que non se aproxima aos limiares de vulnerábel segundo o criterio de tamaño da poboación, cualifica o seu status *LC* (pouco preocupante).

Notas
-----

1. 1 2  BirdLife International (2016): *Anseranas semipalmata*] na *Lsta vermella* da UICN. Versión 2022-1. Consultada o 19 de outubro e 2022.
2. ↑  "Anseranatidae Sclater, 1880". *www.biolib.cz*. Consultado o 2022-12-16.
3. 1 2 3 4 5  *Anseranas* Lesson, 1828 na BioLib. Consultada o 19 de outubro e 2022.
4. 1 2  Gill, F. & Wright, M. (2006): *Birds of the World: Recommended English Names*. Princeton, Nova Jersey: Princeton University Press.
ISBN 978-0-6911-2827-6.
5. ↑  Myers, P.; Espinosa, R.; Parr, C. S.; Jones, T.; Hammond, G. S. & Dewey, T. A. (2008): "Family Anseranatidae" na Animal Diversity Web.
6. 1 2  del Hoyo *et al*. 1992, pp. 574–575.
7. ↑  Whitehead, P. J. M. Storrs, M. McKaige, R. Kennett & M. Douglas (2000): *Wise use of wetlands in northern Australia: indigenous use*. Centre for Tropical Wetlands Management and Centre for Indigenous Natural and Cultural Resource Management. Darwin: Northern Territory University.
8. ↑  Whitehead, P. J.; Bayliss, P.; Fox, R. E. (1988): "Recreational Waterfowl Hunting Activity and Harvests in Northern-Territory, Australia". *Wildlife Research* **15** (6): 625
9. ↑  Traill, Lochran William (2009): "Conservation of north Australian magpie geese *Anseranas semipalmata* populations under global change" PDF, p. 13.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anseranátidos*** |

|  |  |
| --- | --- |
|  | Wikispecies posúe unha páxina sobre:  ***Anseranátidos*** |

### Bibliografía

* del Hoyo, Josep, Andrew Elliott, Jordi Sargatal, eds. (1992): *Handbook of the Birds of the World. Volume 1. Ostrich to Ducks*. Barcelona: Lynx Edicions ISBN 978-84-8733-410-8.

### Outros artigos

* Anseriformes

### Ligazóns externas

* *Anseranas semipalmata* na ADW.
* *Anseranas semipalmata* (Latham 1798) na EOL.

|  |  |
| --- | --- |
| Control de autoridades | 
* Wd: Q1835559
* MAG: 2776347603

 |

|  |  |
| --- | --- |
| Identificadores taxonómicos | 
* EOL: 8025
* Fossilworks: 98846
* GBIF: 7219
* iNaturalist: 85585
* IRMNG: 106578
* ITIS: 553441
* NBN: NHMSYS0000079591
* NCBI: 45650

 |